مارى منيب

مارى منيب(1905 - 21 يناير 1969), هوه الاسم الفنى لـ مارى سليم حبيب نصرالله ( دمشق ، 11 فبراير 1905 - القاهره ، 21 يناير 1969 ) ، ممثله مصريه من اسره سوريه نزحت لمصر و عاشت فى حى شبرا. اتوفى ابوها و هيه عندها اتناشر سنه. اشتغلت فى ملاهى روض الفرج و بعدين اشتغلت فى المسرح مع فرقة فؤاد الجزايرلى ، و بعدين فرقة على الكسار ، و فرق امين عطا الله و بشاره واكيم و محمد بيومى ، و فى الاخر انضمت لفرقة مسرح رمسيس و فرقة نجيب الريحانى و فضلت فى الفرقه دى لغاية موت نجيب الريحانى سنة 1949 ، و اتحملت مسئولية الفرقه مع بديع خيرى و عادل خيرى اللى قدمت مسرحية " إلا خمسه " اللى بتعتبر اشهر مسرحياتها و قامت فيها بدور ست من اصل تركى مع عادل خيرى.

فى السينما المصريه بدإت مارى منيب مشوارها من سنة 1934 فى فيلم " ابن الشعب " و كان فيلم " حرامية لكن ظرفاء " مع احمد مظهر و عادل امام اخر افلامها. و برغم تنوع ادوارها فى السينما لكن غلب عليها دور الحما القاسيه لكن بطابع كوميدى.

اشتهرت مارى منيب بدور الحما فى السينما ، و كانت اول ممثله كوميديه يتسمى فيلم بدورها كحما زى افلام " حماتى قنبله ذريه " ، و " حماتى ملاك " ، و " الحموات الفاتنات ". و اشتهرت بضحكتها المميزه و عبارات زى " كتك نيله " و " انا مدوباهم اتنين " و " يا كسوفى " ، و بعبارة " انتى جايه تشتغلى ايه " فى مسرحية " الا خمسه ".

قدمت مارى منيب افلام كتيره ناجحه كان ابرزها فيلم " العزيمه " للمخرج كمال حسين ، و " سى عمر " مع نجيب الريحانى ، و " ليلى بنت الفقرا " مع ليلى مراد ، و " لعبة الست " مع نجيب الريحانى و تحيه كاريوكا ، و " بابا امين " من اخراج يوسف شاهين ، و " الاسطى حسن " و " حميدو " مع فريد شوقى " ، و " عفريتة اسماعيل ياسين عنوان وصله" مع اسماعيل ياسين ، و " ام رتيبه " ، و " حماتى ملاك " ، و " الناس اللى تحت ".

مارى منيب اتجوزت الممثل فوزى منيب وهى جدة المطرب الراحل عامر منيب
 مصادر 
 ماهر حسن ، المصرى اليوم ، العدد 2048 ، 21 يناير 2010.

 من مسرحياتها 

 خلف الحبايب (1969)
 عريس فى اجازة (1966)
 سلفنى حماتك (1965)
 الا خمسة (1963)
 لو كنت حليوة (1962)
 ملكة الأغراء (1962)
 الستات ميعرفوش يكدبوا (1961)
 حماتى بوليس دولى (1958)
 ياما كان فى نفسي
 ام رتيبة
 أحب حماتي
 عريس فى إجازة
 استنى بختك

 فيلموجرافيا 

 حرامية لكن ظرفاء (1969)
 خذنى معاك (1966)
 المراهقان (1964)
 اعترافات جوز (1964)
 العيلة الكريمة (1964)
 حكاية جواز (1964)
 رسالة من امراة مجهولة (1962)
 جمعية قتل الزوجات (1962)
 بنات بحرى (1962)
 شجرة العيلة (1960)
 الناس اللى تحت (1960)
 شهر عسل .. بصل (1960)
 ام رتيبة (1959)
 حماتى ملاك (1959)
 أحلام البنات (1959)
 ده هوه الحب (1958)
 كيلو 99 (1956)
 عرايس فى المزاد (1955)
 مملكة الستات (1955)
 تار بايت (1955)
 كابتن مصر (1955)
 المحتال (1954)
 كدبة ابريل (1954)
 الحياة الحب (1954)
 اوعى تفكر (1954)
 علشان عيونك (1954)
 عفريتة اسماعيل يس (1954)
 ابن للإيجار (1953)
 الحموات الفاتنات (1953)
 بيت الطاعة (1953)
 المرأة كل شىء (1953)
 حميدو (1953)
 بنت الشاطىء (1952)
 مسمار جحا (1952)
 الاسطى حسن (1952)
 عاصفة على الربيع (1951)
 ليلة الحنة (1951)
 خد الجميل (1951)
 شباك حبيبى (1951)
 عاصفة فى الربيع (1951)
 حماتى قنبلة ذرية (1951)
 ادم وحواء (1951)
 مشغول بغيرى (1951)
 أسمر وجميل (1950)
 بابا امين (1950)
 بابا عريس (1950)
 على قد لحافك (1949)
 على أد لحافك (1949)
 المجنونة (1949)
 جواهر (1949)
 المرأة (1949)
 حمامه السلام (1948)
 فوق السحاب (1948)
 ابن الفلاح (1948)
 الصيت ولا الغنى (1948)
 البريمو (1947)
 بنت المعلم (1947)
 المتشردة (1947)
 العرسان التلاته (1947)
 يوم فى العالى (1946)
 لعبة الست (1946)
 النفخة الكدّابة (1946)
 الطائشة (1946)
 جمال ودلال (1945)
 ليلى بنت الفقرا (1945)
 اول الشهر (1945)
 ليلة الحظ (1945)
 رجاء (1945)
 الجنس اللطيف (1945)
 كدب فى كدب (1944)
 شهداء الغرام (1944)
 من الجانى [ب] (1944)
 تحيا الستات (1944)
 قضية اليوم (1943)
 أحلام الشباب (1942)
 العريس الخامس (1942)
 محطة الأنس (1942)
 سى عمر (1941)
 مصنع الزوجات (1941)
 العزيمة (الحارة) (1939)
 الحب المورستانى (1937)
 نشيد الأمل (1937)
 مراتى نمرة 2 (1937)
 انشوده الراديو (1936)
 ابن الشعب

 لينكات برانيه 

تصنيف:مواليد 1905
تصنيف:وفيات 1969
تصنيف:ممثلات مصريات
تصنيف:كوميديانيين مصريين
تصنيف:مسرحيين مصريين
تصنيف:مصريين سوريين
تصنيف:مسيحيين دخلوا فى الاسلام
تصنيف:مقالات مختاره